Tolong jelaskan mengenai Incheon dalam bahasa sunda

Inchéon (; ; saméméhna dilaténkeun Inchon; sacara literal hartina "walungan nu hadé"), ngaran resmina Kota Métropolitan Inchéon, nyaéta hiji dayeuh nu perenahna di béh kalér kulon Koréa Kidul, wawatesan jeung  Seoul katut Gyeonggi di lebah wétana. Ieu dayeuh baheulana mah ukur ditempatan ku 4,700 urang nalika palabuan Jemulpo ngadeg taun 1883. Kiwari mah, 2.9 juta jiwa hirup di ieu dayeuh, nyababkeun ieu dayeuh jadi dayeuh pangpadetna katilu di Koréa sanggeus Seoul katut Busan. Salian ti ditempatan ti Jaman Batu Anyar kénéh, kamekaran ieu dayeuh téh dina mangsa modéren mah dirojong ku kamekaran palabuhan alatan kauntungan alamiah minangka hiji kota basisir tur deukeutna ieu dayeuh jeung ibu kota Koréa Kidul. Inchéon jadi bagéan tina Wewengkon Ibu kota Seoul, babarengan jeung Séoulna sorangan katut Propinsi Gyeonggi, nu ngawangun wewengkon métropolotan panggedéna kadua dumasar populasi.

Inchéon geus ngamekarkeun ékonomi Koréa ku dibukana palabuan ka dunya luar, minangka golodogna modérnisasi Koréa nu jadi puseur industrialisasi. Dina taun 2003, ieu kota ditunjuk jadi zona ékonomi bébas Koréa munggaran. Ti harita, pausahaan lokal katut global nu galedé nambahan invéstasina di Zoba Ékonomi Bébas Incheon, kaasup Samsung nu milih Kota Internasional Songdo minangka tujuan invéstasi anyarna keur bio industri.

Minangka kota internasional, Inchéon geus ngayakeun sababaraha kali konférénsi skala internasional, kayaning Inchéon Global Fair & féstival taun 2009. Asian Games Ichéon ka-17 taun 2014 ogé diayakeun di Inchéon dina tanggal 19 Séptémber 2014. Inchéon geus ngadegkeun dirina sorangan minangka puseur transportasi gedé di kalér wétan Asia ku ayana Bandara Internasional Incheon katut Palabuan  Inchéon. Ieu kota ogé mangrupa tempat Green Climate Fund, organisasi internasional nu patali jeung masalah lingkungan.